Orden Lenjina

**Orden Lenjina** (ruski: *Орден Ленина*), je bio najviše odlikovanje Sovjetskog Saveza. Ustanovljeno je 6. aprila 1930 godine odlukom *Centralnog izvršnog komiteta SSSR-a*, a ime je dobio po vođi Oktobarske revolucije i prvom sovjetskom predsjedniku Vladimiru Lenjinu.

Orden je dodjeljivan:
* civilnima za izuzetne zasluge za Sovjetski savez
* vojnicima za uzornu službu,
* svima koji su dobili orden *Heroja Sovjetskog Saveza* i *Heroja socijalističkog rada*
* gradovima, naseljima, regijama i republikama Sovjetskog Saveza
* visokim stranim državnicima i osobama zaslužnim za širenje prijateljstva i suradnje među narodima

## Historija odlikovanja
Inicijator tog ordena bio je načelnik Glavne uprave Crvene armije *Vasilij Levičev*, koji je 8. jula 1926 godine zatražio da se utemelji novo odličje - *Orden Lenjina* koji bi se dodjeljivao osobama koje su već dobile četiri Ordena Crvene zastave, to novo odličje trebalo je postati najviše odlikovanje SSSR-a. U isto vrijeme i u Sovjetu narodnih komesara, razmišljalo se o utemeljenju najvišeg odlikovanja Sovjetskog Saveza za vojne i društvene zasluge. Kreatori iz tvornice *Goznak* u Moskvi dobili su zadatak da osmisle orden u čijem je središnjem dijelu trebao biti portret Vladimira Iliča Lenjina. Od ponuđenih skica izabran je rad kreatora Ivana Dubasova, koji je kao podlogu za svoju kreaciju iskoristio fotografiju Lenjina, sa Drugog kongresa Kominterne u Moskvi, iz augusta 1920 godine, fotografa Viktora Bula. Po toj skici su kipari Ivan Šadro i Petar Čeušin napravili bareljefe u proljeće 1930 godine. Iste godine otkovani su i prvi ordeni u *Goznaku*.

Orden Lenjina je službeno osnovan odlukom Predsjedništva Centralnog izvršnog komiteta SSSR-a 6. aprila, a Statut donesen 5. maja 1930 godine. Statut je vremenom više puta dopunjavan; Uredbom Centralnog izvršnog komiteta SSSR-a 27. septembar 
1934, dekretom predsjedništva Vrhovnog sovjeta SSSR-a od 19. juna 1943. i 16. decembra 1947 godine. Odlukom Prezidijuma Vrhovnog sovjeta SSSR-a od 28. marta 1980. godine Statut odlikovanja dobio je svoj konačni oblik.

### Izgled ordena
Izvorno je *Orden Lenjina * bio otkovan od srebra sa vrlo malo detalja u zlatu (samo natpis *СССР* na dnu, i krug oko portreta Lenjina u sredini). Tih ordena (tip 1) je otkovano samo 800. Izgled ordena se mijenjao čak četiri puta. Posljednji oblik (4 tip) trajao je od 1943-1991 na njemu je sredina sa portretom Lenjina u platini, ali je vanjski dio ordena bio zlatni (klasje), sa velikom površinom od crvenog emajla u lijevom gornjem kutu i natpisom *ЛЕНИН* u zlatu. Na dnu je bio srp i čekić u crvenom emajlu, kao i crvena zvijezda u lijevom uglu.

### Statut ordena
1. Orden Lenjina je najviše odlikovanje u SSSR-u za zasluge u službi revolucionarnog pokreta, rada, zaštite socijalističke domovine, razvoj prijateljstva i saradnje među narodima, mira i uspješno zalaganje u razvoju sovjetske države i društva.

2. Orden Lenjina se dodjeljuje:
* građanima SSSR-a;
* poduzećima, udruženjima, institucijama, organizacijama, vojnim jedinicama, vojnim brodovima, jedinicama veze, autonomnim republikama, autonomnim pokrajinama, autonomnim oblastima, okruzima, gradovima i općinama SSSR-a.

Orden Lenjina mogu dobiti i strani državljani, kao i poduzeća, ustanove, organizacije i naselja stranih država.

3. Orden Lenjina dodjeljuje se za:
* za izuzetne rezultate i uspjehe u privredi, naučno-tehničkom i društveno-kulturnom razvoju sovjetskog društva, za poboljšanje efikasnosti i kvalitete rada, za izuzetne zasluge u jačanju sovjetske države i bratskog prijateljstva među narodima SSSR-a;
* za posebno važan doprinos u zaštiti socijalističke domovine i jačanje odbrane SSSR-a;
* za izuzetnu revolucionarnu, državničku i društveno-političku djelatnost;
* za posebno značajan doprinos u razvoju prijateljstva i saradnje između naroda Sovjetskog Saveza i drugih zemalja;
* za zasluge u jačanju službe socijalističke zajednice, razvoj međunarodnog komunističkog, radničkog i nacionalno-oslobodilačkog pokreta u borbi za mir, demokraciju i društveni napredak;
* za ostale zasluge za sovjetsku državu i društvo.

4. Ordenom Lenjina za radne zasluge, mogu biti nagrađene i one osobe koje su već dobile neke druge ordene

5. Orden Lenjina se dodjeljuje osobama koje su dobile orden Heroja Sovjetskog Saveza i Heroja socijalističkog rada, kao i gradovima i naseljima koji su dobili orden grada-heroja.

6. Orden Lenjina se nosi na lijevoj strani, iznad drugih ordena.

### Dobitnici Ordena Lenjina
Prvi dobitnik tog visokog odlikovanja bila je redakcija novina *[[Komsomolskaja Pravda]]* 23. maja 1930. Među dobitnicima prvih deset ordena bila su; tri pilota, pet industrijskih poduzeća i sekretar Centralnog izvršnog komiteta SSSR-a *Avel Enukidze*. Prva osoba koja je dobila dvaput to odlikovanje bio je pilot Valerij Čkalov 1936., njegov kolega Vladimir Kokkinaki, bio je prvi koji je to odlikovanje dobio 3 puta 1939

Prvi strani državljani koji su dobili to najviše odlikovanje, bili su jedan Nijemac i četiri Amerikanca (jedan od njih bio je Frank Bruno Honey), oni su dobili to odlikovanje 17. maja 1932 zbog organizacije pomoći u obnovi sovjetske industrije i poljoprivrede 1931-1934

Ostali višestruki dobitnici tog odlikovanja bili su:
* po 11 puta:
***Nikolaj Patoličev, dugogodišnji Ministar vanjske trgovine SSSR-a.*
**Dmitrij Ustinov, Ministar odbrane SSSR-a (1976 -1984)
* po 10 puta:
** Efim Slavskij, Voditelj *Sredmaša*, - posebnog odjela ministarstva za nuklearnu industriju, od 1957 -1986 
** Aleksander Sergejevič Jakovljev, projektant aviona
* po 9 puta:
** Petar Dementijev, Ministar avionske industrije 1953-1977 
** Vasilij Rjabikov, zajedno sa Sergejem Koroljovim) za projekt Sputnjik 
** Nikolaj Nikolajevič Semjonov, dobitnik 1956 Nobelove nagrade za kemiju 
** Vasilij Čujkov, zapovjednik iz Drugog svjetskog rata
** Ivan Papanin, polarni istraživač

Organizacije i političke zajednice koje su po ti puta dobile Orden bile su:
* Komsomol, Komunistička omladinska organizacija
* LOMO, Lenjingradski optički zavod
* ZIL, Automobilski zavod
* Krivorožštalj, Metalurški kombinat
* Azerbajdžanska SSR, Armenska SSR, Kazačka SSR i Uzbečka SSR 
* Moskovska oblast

Ostali dobitnici tog odlikovanja bili su:
* Svih *15 bivših sovjetskih republika* 
* Gradovi
** Moskva
** Donjeck
** Sverdlovsk
* Ustanove
** Komsomolskaja Pravda (novina)
* Osobe
** Sergej Afanasjev (Voditelj *Sovjetskog svemirskog programa*, dobitnik 7 ordena)
** Aziz Alijev (Azerbajdžanski i dagestanski političar, naučnik, dobitnik 2 ordena)
** Clyde Armistead i William Latimer Lavery (Američki piloti), nagrađeni zbog učešća u spašavanju posade istraživačkog broda *Čeljuskin*)
** Emilian Bukov (Sovjetski pisac moldavskog porijekla, dobitnik 2 ordena)
** Fidel Castro (Kubanski vođa)
** Sripat Amrit Dange (Indijski komunistički lider) 
** Sergej Ejzenštejn (filmski redatelj)
** Muhammed Faris (Sirijski astronaut 30. jula 1987)
** Jurij Gagarin (Sovjetski astronaut)
** Israel Gelfand (sovjetski matematičar, dobitnik 3 ordena)
** Armand Hammer (Američki poslovni čovjek i filantrop)
** Sergej Iljušin (Sovjetski pilot i projektant aviona, dobitnik 8 ordena)
** Mihail Kalašnjikov (projektant automatske puške AK-47)
** Nikita Hruščov (Predsjednik SSSR-a )
** Igor Kurčatov (Fizičar, voditelj Sovjetskog projekta atomske bombe, dobitnik 5 ordena)
** Janka Kupala - Bjeloruska pjesnikinja za knjigu «Ад сэрца» (Od srca).
** Vladimir Konovalov (komandant podmornice za Drugog svjetskog rata, i admiral, dobitnik 3 ordena)
** Fariza Magomadova (Čečenska prosvjetna radnica)
** Kiril Mazurov (Bjelaruski sovjetski političar)
** Boris Mihajlov (Kapetan sovjetske hokejaške reprezentacije 1970-ih -1980-ih)
** Aleksandar Morozov, projektant tenka T-64
** Elena Muhina (Sovjetska gimnastičarka 1960-2006)
** Gamal Abdel Nasser (Egipatski predsjednik)
** Rudof Ivanovič Abel (Sovjetski špijun)
** Fjodor Ohlopkov (heroj Drugog svjetskog rata)
** Nikolaj Ostrovski (Sovjetski književnik, 1904-1936)
** Ljudmila Pavličenko (Sovjetski snajperist iz Drugog svjetskog rata)
** Jevgenij Pepeljajjev, pilot borbenog aviona za Korejskog rata
** Kim Philby (Britansko/sovjetski dvostruki agent)
** Arnold Rüütel (Estonski vođa komunista, i prvi predsjednik nezavisne Estonije)
** Anatolij Sagalevič (istraživač podmorja, projektant batiskafa MIR
** Dmitrij Šostakovič (Sovjetski kompozitor, dobitnik 3 ordena)
** Ivan Sidorenko (Sovjetski snajperist za Drugog svjetskog rata)
** Nikolaj Sutjagin, pilot borbenog aviona za Drugog svjetskog rata i Korejskog rata
** Semjon Timošenko (Sovjetski general iz Drugog svjetskog rata, dobitnik 5 ordena)
** Josip Broz Tito (Predsjednik Jugoslavije 1945-1980)
** German Titov (Sovjetski astronaut, dobitnik 2 ordena)
** Vladislav Tretiak (Vratar sovjetske hokejaške reprezentacije)
** Aleksandar Vasilevski (Sovjetski maršal, dobitnik 8 ordena)
** Pjotr Veršigora (Sovjetski general major i pisac, vođa sovjetskih partizana za Drugog svjetskog rata)
** Pham Tuan (Vijetnamski astronaut)
** Vladislav Volkov (Sovjetski astronaut)
** Kliment Vorošilov (Maršal Sovjetskog saveza)
** Lav Jašin (Legendarni golman Sovjetske nogometaške reprezentacije)
** Vasilij Zajcev (Sovjetski snajperist poznat iz Bitke za Staljingrad)
** Jakov Zeldovič (Sovjetski nuklearni fizičar)
** Georgij Žukov (Maršal Sovjetskog saveza)
** Ljudmila Zikina (pjevačica narodnih pjesama)

## Reference